Môžem kombinovať Flector a Voltaren Rapid pri pretrvávajúcej bolesti krku a ruky?
Dobrý deň. Chcem sa opýtať seklo má v oblasti krku a ruky. O 6:00 som užila flector, ale bolesť pretrváva. Mohla by som užiť aj voltaren rapid tabletku? Ďakujem za odpoveď.
Dobrý deň,
ďakujeme za Vašu otázku.
Liek Flector a Voltaren Rapid obsahujú rovnakú účinnú látku - diklofenak. Užitie jedného lieku z uvedených je možné s odstupom 6 hodín. Maximálna denná dávka diklofenaku je 150 mg, zvyčajne býva rozdelená do 3 denných dávok.
Na zníženie napätia kostrového svalstva je možné užívať liek
Guajacuran
. Podáva sa v dávke 1 tableta 3-5 x denne.
Pre lepšiu účinnosť a rýchlejšiu úľavu ja vhodné doplniť príjem magnézia. Magnézium (horčík) prispieva k správnej funkcii svalov a nervového systému.
Pri pretrvávaní ťažkostí sa obráťte na lekára.
Prajem skorú úľavu od ťažkostí.
S pozdravom
PharmDr. Veronika Kiabová